Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 200

12. Árucsoport Olajos magvak és olajtartalmú gyümölcsök; különféle magvak és gyümölcsök; ipari gyógynövények; szalma és takarmány 1201 00 Szójabab, törve is A szójabab (a Glycine Max magja) zöld, barna vagy fekete színű lehet. Gyakorlatilag nincs benne keményítő, de gazdag fehérjékben és olajban. Különös figyelmet kell fordítani a „zöld szójabab”-ként árusított mag tarifális besorolásakor. Ez gyakran nem szójabab, hanem a 07.13 vtsz. alá tartozó más bab. 1998/19/II. szám 12.02 Földimogyoró, nem pörkölve vagy másképpen nem főzve, héjában vagy anélkül vagy törve is A földi- vagy amerikai mogyoró az Arachis hypogaea termése, amely nagy mennyiségű étkezési olajat tartalmaz. 12.06 Napraforgómag, törve is 1206 00 91 Héj nélkül; szürke-fehér csíkos héjú Az ezen alszám alá tartozó napraforgómagot általában cukrászati termékek készítéséhez, madáreledelként vagy közvetlen fogyasztásra szánják. A mag hosszúsága legtöbbször csak fele a héj hosszának, és elérheti a 2 cm-t is. Az ilyen magok olajtartalma megközelítőleg 30—35 tömeg%. 1206 00 99 Másféle Ide tartozik az emberi fogyasztásra szánt olaj készítéséhez használt napraforgómag. Rendszerint héjában szállítják, színe egyöntetűen fekete. A mag és a héj hossza általában szinte azonos. Az ilyen magok olajtartalma megközelítőleg 40—45 tömeg%. 12.07 Más olajos mag és olajtartalmú gyümölcs, törve is 1207 30 10 és 1207 10 90 Pálmadió és -mag Lásd a 1207 10 alszámhoz tartozó HR Alszámos Magyarázatot. A pálmaolajat a dió középső terméshéjából nyerik, míg a pálmamagolaj a pálmabélnek nevezett magokból készül. 1207 30 10 és 1207 30 90 Ricinusmag A ricinusbabnak, Krisztuspálma magnak vagy ricinusmagnak is nevezett ricinusolajmag a Ricinus communis magja. 1207 40 10 és 1207 40 90 Szezámmag Ide a Sesamum indicum magja tartozik. 1207 50 10 és 1207 50 90 Mustármag A mustármagot különböző növényekből nyerik pl. Sinapsis alba, Brassica hirta, Brassica nigra és Brassica juncea. 1207 92 10 és 1207 92 90 Illipemag (karitdió) Ide tartozik a Brassia parkii magja. 1207 99 99 Másféle Feltéve, hogy az előző alszámok alatt nem szerepeltek, ide tartozik minden olyan, nem vetési célra szánt mag, amelyet a 12.07 vtsz. HR Magyarázatának második bekezdése felsorol. Ide tartozik a lágy héjú tökmag is, amely esetében genetikai okból hiányzik a mag külső kemény burka. Ezeket a tökfajtákat általában olajukért termesztik, és nem zöldségként használják. Nem tartozik ide a pörkölt tökmag (2008 19 alszám). 12.08 Olajosmagliszt és -dara, olajtartalmú gyümölcsliszt és -dara, a mustárliszt és -dara kivételével Lásd az árucsoporthoz tartozó Megjegyzések (2) bekezdését. 12.09 Mag, gyümölcs és spóra vetési célra 1209 11 00 és 1209 19 00 Répamag Ide csak a cékla (Beta vulgaris var. conditiva), a takarmányrépa (Beta vulgaris var. alba) és a cukorrépa (Beta vulgaris var. altissima) magja tartozik. Ide tartoznak az ún. „monogerm” magok, amelyeket vagy genetikai eljárással vagy a gomolyok szegmentációjával (az ún. szegmentált mag) nyertek, (általában agyagból készült) bevonatuk is lehet. 1209 30 00 Elsősorban virágjukért termesztett lágyszárú növények magja Ezen alszám alá tartoznak a főleg vagy kizárólag virágjukért termesztett növények (vágott virágnak, díszítésre stb.) magvai. A magokat esetlegesen hordozó anyagon pl. cellulóz vattában vagy tőzegben importálják. Ide tartozik az édesborsó (Lathyrus odoratus) magja is. 1998/19/II. szám 1209 99 10 Erdei fák magja Ide tartozik az erdei fák magja még akkor is, ha az importáló országban díszfák vagy -cserjék előállítására szánták. Ezen alszám esetén a „fa” kifejezés alatt minden olyan fát, cserjét és bokorszerű fát értünk, amelynek a törzse és az ágai fás jellegűek. Ide tartoznak még az alábbi magok és gyümölcsök, vetési célra:

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes